rejauldu/bengali-wikipedia huggingface dataset:
কুরআন-সুন্নাহ্‌য় উল্লেখিত হুকুম-আহকাম এবং পরবর্তীতে উদ্ভূত নানাবিধ সমস্যার কুরআন-সুন্নাহ্‌ভিত্তিক সমাধানের সুসংকলিত রূপকেই ইসলামের পরিভাষায় ফিকহ বলা হয়। যে ইমামগণ তা আহরণ করেছেন তাদের সঙ্গে সম্বন্ধ করে এর বিভিন্ন নাম হয়েছে। যেমন ফিকহে  হানাফী, ফিকহে মালেকী, ফিকহে শাফেয়ী ও ফিকহে হাম্বলী।  আবু হানিফা নুমান ইবনে সাবেত কে সম্বন্ধ করে তার আইনশাস্ত্রকে ফিকহে হানাফী বলা হয়। ফিকহে হানাফীর মূল উৎস তিনটি ভাগে বিভক্ত। হানাফী ওলামায়ে কেরামের মতে, মাসআলাগুলো তিনটি স্তরে অন্তর্ভুক্ত।   জাহের রেওয়ায়েত বা স্পষ্ট বর্ণনা  জাহের রেওয়ায়েতের অন্তর্ভুক্ত ইমাম মুহাম্মদ ছয়টি গ্রন্থ। কারণ এগুলো সঠিক উপায়ে প্রামাণ্যসহ লিপিবদ্ধ করা হয়েছে। এগুলোকে উসূল বা নীতিও বলা হয়।  এই কিতাবগুলোর মধ্য থেকে একাধিকবার লেখা হয়েছে এমন মাসআলাগুলো বাদ দিয়ে আবুল ফযল মুহাম্মদ ইবনে আহমদ মারওয়াজী যিনি হাকিম শহীদ নামে পরিচিত “আল-কাফী ফুরুউল হানাফিয়্যাহ” নামে একটি পুস্তিকা রচনা করেছেন। যার ব্যাখ্যা গ্রন্থ আল্লামা সারাখসী “আল-মাবসূত” নামে লিপিবদ্ধ করেছেন।  ইমাম মুহাম্মদ এর ছয়টি গ্রন্থ।   আল-মাবসূত  জামে সগীর   জামে কাবীর   যিয়াদাত   সিয়ারে সগীর   সিয়ারে কাবীর   নাওয়াদের বা বিরল বর্ণনা  ইমাম মুহাম্মদের অন্যান্য কিতাব যেমন: ‘হারুনিয়্যাত’, ‘কায়সানিয়্যাত’, ‘রুকিয়্যাত’, ইমাম আবূ ইউসুফের ‘কিতাবুল আমালী’, হাসান ইবনে যিয়াদের ‘কিতাবুল মুজাররাদ’ এবং ইমাম আবূ হানীফার অন্যান্য ছাত্রদের কিতাবগুলোকে নাওয়াদের বলা হয়। কারণ এই গ্রন্থগুলো  নির্ভরযোগ্য উপায়ে অনুলিপি করা হয়নি।   ফাতাওয়া ও ওয়াকেয়াত ( রায় ও ঘটনাবলী)  যে সকল মাসআলার ক্ষেত্রে ইমাম আবূ হানীফা কর্তৃক কোনো রায় পাওয়া যায় না। পরবর্তী ‍উলামায়ে কেরাম ইজতিহাদ বা গবেষণা করে সমাধান করেছেন তাকে “আল-ওয়াকিয়াত” বা “ফাতাওয়া ও ওয়াকেয়াত” বলা হয়।  এইভাবেই আবু লাইস সমরকন্দ এর গ্রন্থ  “কিতাবুন নাওয়াযেল”, আল্লামা নাতিফীর  “মাজমাউন নাওয়াযেল ওয়াল ওয়াকেয়াত” এবং সদরে শহীদের গ্রন্থ “আল-ওয়াকেয়াত” প্রথম পর্যায়ের কিতাব। قاموس الفقہ جلد اول، صفحہ 378، خالد سیف اللہ رحمانی، زمزم پبلشر کراچی2007ء   ফিকহে হানাফীর প্রসিদ্ধ গ্রন্থ    মুখতাসারুত ত্বহাবী  আল-মুনতাক্বী ফি ফুরুয়ুল হানাফিয়্যাহ  মুখতাসারু কারখী  মুখতাসারুল কুদুরী  আল-মাবসূত  তুহফাতুল ফুক্বাহা  আল-আসল  বাদায়েউস সানায়ে  ফতোয়ায়ে ক্বাযী খান  বেদায়াতুল মুবতাদী  আল-হেদায়া  বেকায়াতুর রেওয়ায়াহ  আল-মুখতার  কিতাবুল খেরাজ  মাজমাউল বাহরাইন  ক্বানযুদ দাক্বায়িক  আল-জামেউল ওয়াজিয  আল-বিনায়াহ  ফাতহুল ক্বাদীর  মুলতাকাল আবহুর  ফতোয়ায়ে হিনদিয়্যাহ বা ফতোয়ায়ে আলমগীরী  ফতোয়ায়ে রেজভিয়াহ   তানবীরুল আবছার  আদ-দুররুল মুখতার  রদ্দুল মুহতার  জদ্দুল মুমতার  আল জামে'ঊর রদ্বভী  মুনিয়্যাতুল মুসুল্লী  নুরূল ঈযাহ  মুখতাসারুল বেকায়া  আল-ইখতিয়ার লি তা’লীল মুখতার  হাসিয়াতুল ইবনে আবেদীন  ফতোয়ায়ে বাজ্জাজিয়া  ফতোয়ায়ে আজিজী কিনাইয়া ফতহুল বোলদান জামিউল ফাতওয়া খোলাছাতু তাফসির ফতোয়ায়ে ইমদাদিয়া ফতোয়ায়ে রশিদিয়া ফতোয়া সিদ্দিকিয়া ফতোয়ায়ে আমিনিয়া কওলুল কাদির বাহারুল রায়েক মজমাউল ফতওয়া মারাকিল ফালাহ কাযীখান মুখতাছার বেকায়া তাওফিকুল এনায়া ফতোয়ায়ে ইব্রাহিমে শাহী মোতলাকাল আবহেরোর ফতোয়ায়ে বোরহানা গায়াতুল আওতার ছফরোছ সাদাত   তথ্যসূত্র   বিষয়শ্রেণী:হানাফী বিষয়শ্রেণী:হানাফী গ্রন্থ বিষয়শ্রেণী:হানাফী কিতাব বিষয়শ্রেণী:ফিকহে হানাফী বিষয়শ্রেণী:ফিকহে হানাফীর কিতাব বিষয়শ্রেণী:ফিকহে হানাফীর গ্রন্থসমূহ বিষয়শ্রেণী:ইমাম মুহাম্মদ
সৎ কাজের আদেশ ও অসৎ কাজের নিষেধ বা আমর বিল-মারুফ ওয়া নাহি আনিল মুনকার () হলো ইসলাম ধর্মের একটি গুরুত্বপূর্ণ বাক্য। ইসলাম ধর্মের পবিত্র গ্রন্থ কুরআনে বিষয়ভাবে উল্লেখ করা হয়েছে, হে লোক সকল তোমরা তোমরা তোমার অনুসারীদের সৎ কাজের আদেশ দাও এবং অসৎ কাজের নিষেধ কর। এবং অন্যকে সরল পথ অবলম্বন করতে এবং নিন্দনীয় কাজ থেকে বিরত থাকতে ইতিবাচক ভূমিকা পালন কর।   কিছু কুরআনের উদাহরণ    সূরা আলে ইমরান - ৩:১০৪   আর তোমাদের মধ্যে এমন একটা দল থাকা উচিত, যারা সৎকাজের প্রতি আহ্বান করবে, নির্দেশ করবে ভাল কাজের এবং বারণ করবে অন্যায় কাজ থেকে। আর তারাই হল সফলকাম।  বিকল্প অনুবাদ:   আর যেন তোমাদের মধ্য থেকে এমন একটি দল হয়, যারা কল্যাণের প্রতি আহবান করবে, ভাল কাজের আদেশ দেবে এবং মন্দ কাজ থেকে নিষেধ করবে। আর তারাই সফলকাম।   সূরা আল-ইমরান - ৩: ১১০   তোমরাই হলে সর্বোত্তম উম্মত,যাদেরকে মানুষের জন্য বের করা হয়েছে। তোমরা ভাল কাজের আদেশ দেবে এবং মন্দ কাজ থেকে বারণ করবে, আর আল্লাহর প্রতি ঈমান পোষণ করবে। আর যদি আহলে কিতাব ঈমান আনত, তবে অবশ্যই তা তাদের জন্য কল্যাণকর হত। তাদের কতক ঈমানদার। তাদের অধিকাংশই ফাসিক।  বিকল্প অনুবাদ:   তোমরাই সর্বোত্তম উম্মাত, মানবজাতির (সর্বাত্মক কল্যাণের) জন্য তোমাদের আবির্ভুত করা হয়েছে, তোমরা সৎকাজের আদেশ দাও এবং অসৎ কাজ হতে নিষেধ কর ও আল্লাহর প্রতি ঈমান রক্ষা করে চল। যদি আহলে কিতাব ঈমান আনত, তাহলে নিশ্চয়ই তাদের জন্য ভাল হত, তাদের মধ্যে কেউ কেউ মু’মিন এবং তাদের অধিকাংশই ফাসেক। অন্যান্য উদাহরণের মধ্যে রয়েছে:   সূরা ৯ঃ৭১  সূরা ৯ঃ১১২   সুরা ৩১ঃ১৭   হাদিসের উদাহরণ  আবু সাইদ আল খুদরী বর্ণনা করেছেন যে, নবী মুহাম্মদ সাল্লাল্লাহু আলাইহি ওয়াসাল্লাম বলেছেন, তোমাদের মধ্যে যে ব্যক্তি গর্হিত-মন্দ কাজ হতে দেখবে সে যেন তা আপন হাত দ্বারা প্রতিহত করে। যদি তার সামর্থ্য না থাকে তবে মুখ দ্বারা। তাও যদি সম্ভব না হয় তবে হৃদয়ে ঐ মন্দ কর্মের প্রতি ঘৃণিত ভাব পোষণ করবে। আর এটাই হচ্ছে ঈমানের দুর্বল স্তর।Fatawa Hindiyya / Fatawa Alamgiri, Dar el-Fekr, Beirut, 1310 A.H. vol.5 p.353. Quote: "Commanding the good with hand is for those in position of political authority, with tongue it is for the scholars and with the heart it for the laymen."   ব্যাখ্যা  তোমরাই সর্বোৎকৃষ্ট উম্মত। তোমাদের আবির্ভাব হয়েছে মানবজাতির জন্য। তোমরা সৎ কাজের আদেশ দাও এবং অসৎ কাজে নিষেধ করো এবং আল্লাহকে বিশ্বাস করো (সূরা আল-ইমরান : ১১০)।  আরও দেখুন  ইসলামি পরকালবিদ্যা তথ্যসূত্র  বহিঃসংযোগ   আমর-বিল-মারুফ        বিষয়শ্রেণী:ইসলামি পরিভাষা বিষয়শ্রেণী:ইসলামি নীতিশাস্ত্র বিষয়শ্রেণী:ইসলামি আইন
সিলভারটাউন টানেল হল টেম্‌স নদীর তলদেশে গ্রিনউইচ উপদ্বীপ ও পশ্চিম সিলভারটাউনের মধ্যে নির্মাণাধীন একটি সড়ক সুড়ঙ্গ।  এটি ট্রান্সপোর্ট ফর লন্ডন দ্বারা উত্থাপিত করা হচ্ছে এবং রিভারলিঙ্কস কনসোর্টিয়াম দ্বারা একটি নকশা, নির্মাণ, অর্থায়ন ও রক্ষণাবেক্ষণ চুক্তির মাধ্যমে সরবরাহ করা হবে। সুড়ঙ্গটি ব্ল্যাকওয়াল সুড়ঙ্গের মধ্যে যানজট কমানোর উদ্দেশ্যে তৈরি করা হচ্ছে এবং যখন এটি ২০২৫ খ্রিস্টাব্দে খোলা হবে তখন উভয় সুড়ঙ্গে টোল আরোপ করা হবে। নির্মাণের জন্য চুক্তিটি ২০১৯ খ্রিস্টাব্দের নভেম্বর মাসে প্রদান করা হয়েছিল।  সুড়ঙ্গটিতে ভারী পণ্যবাহী যানবাহন এবং বাসের জন্য উত্সর্গীকৃত লেন অন্তর্ভুক্ত থাকবে, তবে এটি হাঁটার বা সাইকেল চালকদের প্রবেশযোগ্য হবে না। ভবিষ্যতের সমস্ত বাস রুট যেগুলি সুড়ঙ্গ ব্যবহার করবে সেগুলি শূন্য নিঃসরণ বিশিষ্ট হবে।  পথ নকশাটি হল এমিরেট্‌স এয়ার লাইন ক্যাবল কারের অনুরূপ একটি প্রান্তিককরণে দক্ষিণ দিকের এ১০২ সড়ক ধারণকারী ব্ল্যাকওয়াল সুড়ঙ্গ অ্যাপ্রোচের সঙ্গে উত্তর দিকের এ১০২০ সিলভারটাউন ওয়ে/লোয়ার লি ক্রসিংকে সংযুক্ত করার জন্য একটি দ্বৈত-বোর সুড়ঙ্গ। লেন ১ শুধুমাত্র ৭.৫ টনের বেশি ওজন বিশিষ্ট বাস ও পণ্যবাহী যানবাহনের জন্য উত্সর্গীকৃত হবে, যখন লেন ২ সমস্ত যানবাহনের জন্য উপলব্ধ থাকবে। প্রস্তাবিত সুড়ঙ্গটি ডকল্যান্ডস লাইট রেলওয়ের লন্ডন সিটি বিমানবন্দর সম্প্রসারণের অংশ হিসাবে প্রস্তাবিত টেমস ওয়ার্ফ স্টেশনের প্রবেশাধিকারকে প্রভাবিত করবে।  অর্থব্যয় খরচ ২০১২ খ্রিস্টাব্দে £৬০০ মিলিয়ন (£৬০ কোটি) বলা হয়েছিল। নির্মাণের খরচ ২০১৫ খ্রিস্টাব্দে একটি পরামর্শে £১ বিলিয়ন (£১০০ কোটি) অনুমান করা হয়েছিল।  আবারও খরচ ২০২০ খ্রিস্টাব্দের মার্চ মাসে বৃদ্ধি করে £১.২ বিলিয়ন (£১২০ কোটি) করা হয়েছিল। ২৫ বছরেরও বেশি সময় ধরে সুড়ঙ্গটির পরিচালনা ও রক্ষণাবেক্ষণে আরও £১ বিলিয়ন (£১০০ কোটি) খরচ হবে বলে আশা করা হচ্ছে।  তথ্যসূত্র  বিষয়শ্রেণী:গ্রিনউইচ রয়্যাল বরোতে পরিবহন বিষয়শ্রেণী:নিউহাম লন্ডন বরোতে পরিবহণ বিষয়শ্রেণী:যুক্তরাজ্যে প্রস্তাবিত সুড়ঙ্গ বিষয়শ্রেণী:ইউরোপে প্রস্তাবিত সড়ক সুড়ঙ্গ বিষয়শ্রেণী:যুক্তরাজ্যের প্রস্তাবিত সড়ক বিষয়শ্রেণী:জাতীয়ভাবে গুরুত্বপূর্ণ অবকাঠামো প্রকল্প (যুক্তরাজ্য)
চিত্রা নদীর পারে তানভীর মোকাম্মেল পরিচালিত ১৯৯৮ সালের বাংলাদেশী চলচ্চিত্র। ১৯৪৭ সালের দেশবিভাগ তৎকালীন পূর্ব পাকিস্তানে হিন্দুদের জীবনে যে প্রভাব ফেলেছিল, তা এই ছবিতে দেখানো হয়েছে। কাহিনীর শুরু ১৯৪৭ থেকে এবং শেষ হয় ৬০'-এর দশকে। অভিনয় করেছেন মমতাজউদ্দীন আহমেদ, আফসানা মিমি, তৌকির আহমেদ, রওশন জামিল, সুমিতা দেবী প্রমুখ। ছবিটি বিভিন্ন দেশের চলচ্চিত্র উৎসবে প্রদর্শিত হয় এবং ২৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ সাতটি বিভাগে পুরস্কার লাভ করে।   কাহিনী সংক্ষেপ  সময়টা ১৯৪৭, তৎকালীন পূর্ব পাকিস্তানের ছোট্ট জেলা নড়াইল। শশীভূষণ সেনগুপ্ত নামের এক হিন্দু উকিল (মমতাজউদ্দীন আহমেদ) থাকতেন তার বিধবা বোন অনুপ্রভা (রওশন জামিল), এবং দু’টি ছোট ছেলে-মেয়ে মিনতি ও বিদ্যুৎকে নিয়ে। বাড়ির পাশেই বয়ে চলা নদী চিত্রা। ততদিনে শুরু হয়ে গেছে হিন্দু-মুসলমান সংখ্যাগরিষ্ঠের ভিত্তিতে দেশভাগ। পূর্ব পাকিস্তান থেকে হিন্দু সম্প্রদায়ের লোকজন দেশ ত্যাগ করে চলে যাচ্ছে পশ্চিমবঙ্গে। এ অবস্থায় শশীভূষণের উপরেও দেশত্যাগের চাপ আসতে শুরু করে, কিন্তু তিনি বাপ-দাদার ভিটা ছেড়ে পরদেশে পাড়ি না জমানোর সিদ্ধান্তে অনড়। কিন্তু তার ছোট ছেলে বিদ্যুৎ মুসলমান বন্ধুদের দ্বারা উৎপীড়িত হয়ে কোলকাতা চলে যাবার বায়না শুরু করে। অগত্যা বিদ্যুৎকে পড়াশোনার জন্য কোলকাতা পাঠিয়ে দেন শশীভূষণ। এরপর কিছু সময় কেটে যায়।  ১৯৬৪ সাল, শশীভূষণের মেয়ে মিনতি (আফসানা মিমি) ততদিনে বড় হয়ে গেছে। ছোট বেলার খেলার সাথী বাদলের (তৌকীর আহমেদ) সাথে প্রেমের সম্পর্ক গড়ে ওঠে মিনতির। বাদল ঢাকা বিশ্ববিদ্যালয়ে পড়তে গিয়ে জড়িয়ে পড়ে মার্শাল’ল বিরোধী আন্দোলনে। একদিন মিছিলে পুলিশের অতর্কিত গুলিতে মারা যায় বাদল। এরমধ্যে চারিদিকে শুরু হয়ে যায় হিন্দু-মুসলমান সাম্প্রদায়িক দাঙ্গা।  সেই দাঙ্গার শিকার হন শশীভূষণের বিধবা ভাতিজি বাসন্তী। ধর্ষিত হয়ে চিত্রা নদীর পারে আত্মাহুতি দেয় সে। ঘটনাটি শশীভূষণকে মানসিকভাবে দুর্বল করে দেয়। অসুস্থ শশীভূষণ সেই চিত্রা নদীর পাড়েই তার শেষ নিঃশ্বাস ত্যাগ করেন। নিয়তির নির্মম পরিহাসে অবশেষে দেশ ছেড়ে কোলকাতায় পাড়ি জমায় মিনতি ও অনুপ্রভা।  শ্রেষ্ঠাংশে  মমতাজউদ্দীন আহমেদ - শশীভূষণ সেনগুপ্ত  আফসানা মিমি - মিনতি  তৌকির আহমেদ - বাদল  রওশন জামিল - অনুপ্রভা  সুমিতা দেবী  সংগীত চিত্রা নদীর পারে ছবির সংগীত পরিচালনা করেছেন সৈয়দ সাবাব আলী আরজু।   পুরস্কার  চিত্রা নদীর পারে ১৯৯৯ সালে ৭টি বিভাগে জাতীয় চলচ্চিত্র পুরস্কার লাভ করে। সেগুলো হল-  +বিভাগবিজয়ীশ্রেষ্ঠ চলচ্চিত্রচিত্রা নদীর পারেশ্রেষ্ঠ পরিচালকতানভীর মোকাম্মেলশ্রেষ্ঠ পার্শ্বচরিত্রে অভিনেত্রীফেরদৌসী (প্রতিভা)শ্রেষ্ঠ কাহিনীকারতানভির মোকাম্মেলশ্রেষ্ঠ সংলাপ রচয়িতাতানভির মোকাম্মেলশ্রেষ্ঠ শিল্প নির্দেশকউত্তম গুহশ্রেষ্ঠ মেকআপম্যানদীপক কুমার সুর  এছাড়া ব্রিটিশ ফিল্ম ইনস্টিটিউটের করা সর্বকালের সেরা ১০ বাংলাদেশী চলচ্চিত্রের সমালোচক ও দর্শকপ্রিয়তা উভয় ক্যাটাগরিতেই রয়েছে এ ছবিটি।  তথ্যসূত্র   বহিঃসংযোগ      বিষয়শ্রেণী:১৯৯৮-এর চলচ্চিত্র বিষয়শ্রেণী:১৯৯০-এর দশকের ঐতিহাসিক চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী ঐতিহাসিক চলচ্চিত্র বিষয়শ্রেণী:তানভীর মোকাম্মেল পরিচালিত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:১৯৯৯-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:পূর্ব পাকিস্তানের পটভূমিতে চলচ্চিত্র বিষয়শ্রেণী:ভারত বিভাজনের পটভূমিতে চলচ্চিত্র
হাদিসের উদ্ধৃতি তৈরি করার জন্য একটি টেমপ্লেট, https://sunnah.com -এর পৃষ্ঠাগুলির সাথে লিঙ্ক করা। __FORCETOC__   ব্যবহার  এই টেমপ্লেটটি সহীহ বুখারী, সহীহ মুসলিম, সুনানে নাসাই, সুনানে আবু দাউদ, সুনান আত-তিরমিজী, সুনানে ইবনে মাজাহ, রিয়াযুস সালিহিন থেকে হাদিসের তথ্যসূত্র প্রদান করতে ব্যবহৃত হয়।  এই টেমপ্লেটটি একটি বহিঃসংযোগ তৈরি করে। উইকিপিডিয়া:বহিঃসংযোগ অনুসারে বহিরাগত সংযোগগুলি সাধারণত একটি নিবন্ধের মূল অংশে ব্যবহার করা উচিত নয়। নিবন্ধের মূল অংশে শুধুমাত্র <ref> এবং </ref> ট্যাগ ট্যাগের মধ্যে এই টেমপ্লেটটি ব্যবহার করুন বা পাদটীকায় হাদিসের বহিরাগত সংযোগগুলি রাখুন।  মৌলিক কোড বিন্যাস:  অগ্রিম কোড বিন্যাস: {{হাদিস উদ্ধৃতি|হাদিস সংগ্রহের কোড|হাদিস নাম্বার||s=y/ya|b=y/yl}}   হাদিস সংগ্রহের কোড  bukhari সহীহ বুখারী -এর জন্য muslim for সহীহ মুসলিম -এর জন্য nasai for সুনানে নাসাই -এর জন্য abudawud for সুনানে আবু দাউদ -এর জন্য tirmidhi for সুনান আত-তিরমিজী -এর জন্য ibnmajah for সুনানে ইবনে মাজাহ -এর জন্য rsalihin for রিয়াযুস সালিহিন -এর জন্য   উদাহরণ  {{href|bukhari|256}} Output:    {{href|bukhari|256|b=y}} Output:    {{href|muslim|224a}} Output:    {{href|abudawud|396|b=yl}} Output:    {{href|tirmidhi|255|b=y|s=y}} Output:   {{href|ibnmajah|256|b=yl|s=ya}} Output:   {{href|rsalihin|693|b=yl}} Output:    টেমপ্লেটডাটা
সব্যসাচী দত্ত পশ্চিমবঙ্গের একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের অন্তর্গত এবং রাজারহাট নিউ টাউন বিধানসভা কেন্দ্রের বিধায়ক ছিলেন। তিনি ২০১৫ থেকে ২০১৯ সাল পর্যন্ত বিধাননগর মিউনিসিপ্যাল কর্পোরেশনের প্রথম মেয়র হিসেবেও দায়িত্ব পালন করেছেন। ২০১৯ সালে তিনি বিজেপিতে যোগ দেন।   প্রাথমিক জীবন এবং শিক্ষা  গৌরী শঙ্কর দত্তের পুত্র সব্যসাচী দত্ত কলকাতা বিশ্ববিদ্যালয়ের অধীনে দক্ষিণ কলকাতা আইন কলেজ থেকে ১৯৯৪ সালে আইনে স্নাতক হন।   রাজনৈতিক পেশা  দত্ত ভারতীয় জাতীয় কংগ্রেস থেকে তার রাজনৈতিক কর্মজীবন শুরু করেন এবং পরে ১৯৯০ এর দশকের শেষের দিকে সর্বভারতীয় তৃণমূল কংগ্রেসে যোগ দেন।  ২০০০ সালের পৌর নির্বাচনে সব্যসাচী দত্ত প্রথমবারের মতো বিধাননগর পৌরসভার কাউন্সিলর নির্বাচিত হন। ২০০৫ এবং ২০১০ সালের পৌর নির্বাচনে তিনি পুনরায় নির্বাচিত হন। ২০১১ সালে তিনি রাজারহাট নিউ টাউন কেন্দ্র থেকে বিধানসভার সদস্য হিসাবে নির্বাচিত হন। ২০১৫ সালে বেশ কয়েকটি পৌরসভার একীভূতকরণ এবং বিধাননগর পৌর কর্পোরেশন প্রতিষ্ঠার পরে তিনি কর্পোরেশনের মেয়র নির্বাচিত হন। ২০১৬ সালে তিনি বিধানসভার সদস্য হিসাবে দ্বিতীয়বার জয়লাভ করেন।  বিজেপিতে যোগ দেওয়ার আগে তিনি সর্বভারতীয় তৃণমূল কংগ্রেসের সদস্য ছিলেন। তিনি বিজেপি সভাপতি অমিত শাহের উপস্থিতিতে ১ অক্টোবর ২০১৯-এ ভারতীয় জনতা পার্টিতে যোগদান করেন। তিনি ১ জুন ২০২০-এ ভারতীয় জনতা পার্টির পশ্চিমবঙ্গ ইউনিটের সেক্রেটারি নিযুক্ত হয়েছেন।  ২০২১ সালের অক্টোবরে দত্ত ঠিক দুই বছর পর অল ইন্ডিয়া তৃণমূল কংগ্রেসে ফিরে আসেন।   বিতর্ক  ২০১৯ সালে তিনি বলেছিলেন যে বাংলা এখন দ্বিতীয় পাকিস্তানে পরিণত হচ্ছে। ২০২১ সালে সব্যসাচী দত্ত মন্তব্য করেছিলেন যে তিনি জয় শ্রী রামের বিরোধিতাকারীদের পাকিস্তানে পাঠাবেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৬৫-এ জন্ম বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি
জুন ১৯৭০-এ বিশ্বব্যাপী সংঘটিত ঘটনার সংক্ষিপ্ত-সার।   ঘটনাবলী   ১ জুন (সোমবার)   সোভিয়েত মহাকাশ যান সয়ূজ ৯-এর উৎক্ষেপণ।"2 Men Orbited In First Soviet Shot Since Oct.", Pittsburgh Post-Gazette, June 2, 1970, p1  ২ জুন (মঙ্গলবার)   হর গোবিন্দ খোরানার নেতৃত্বে একদল বিজ্ঞানী কৃত্রিম কোষ তৈরির ঘোষণা দেয়।"Artificial Gene Is Created in Lab", Pittsburgh Post-Gazette, June 3, 1970, p1  ১৮ জুন (বৃহস্পতিবার)   ১৯৭০ যুক্তরাজ্যের সাধারণ নির্বাচনে রক্ষণশীল দলের এডওয়ার্ড হিথ ও তার দল বিজয়ী হয়ে সরকার গঠন করে"Wilson Appears Out As Britain's Leader— Tories' Upsets Putting Heath in Command", Pittsburgh Post-Gazette, June 19, 1970, p1   ব্রিগেডিয়ার জেনারেল রবার্টো এম. লিভিংস্টোন আর্জেন্টিনার রাষ্ট্রপতি হিসাবে দায়িত্ব গ্রহণ করে।"Junta Makes Obscure General Argentine Chief", Courier-Journal & Times (Louisville KY), June 14, 1970, pA2   ২১ জুন (রবিবার)   ইতালিকে ১-৪ গোলে পরাজিত করে জুলে রিমে কাপ জয় করে ব্রাজিল।"Brazil Tops Italy For World Cup Title, 4-1", Pittsburgh Post-Gazette, June 22, 1970, p24   জন্ম   ১ জুন (সোমবার)   মার্কিন ফুটবলার এলেক্সি লালাস।  "কুইন অব সকা" নামে পরিচিত বার্বাডিয়ান সোকা শিল্পী এলিসন হিন্ডস।  ভারতীয় চলচ্চিত্র অভিনেতা ও পরিচালক আর. মাধবন।   মৃত্যু   ১ জুন (সোমবার)   আর্জেন্টিনার প্রাক্তন রাষ্ট্রপতি পেড্রো ইউজিনো আরামবুরো।  ২১ জুন (রবিবার)   ইন্দোনেশিয়ার প্রথম রাষ্ট্রপতি সুকর্ণ।   তথ্যসূত্র   বিষয়শ্রেণী:জুন বিষয়শ্রেণী:১৯৭০
শুভগাছা ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৮.৬৮ বর্গকিমি (১১.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৪ জন জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ৯টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:কাজিপুর উপজেলার ইউনিয়ন
আবুল কালাম বাংলাদেশ জাতীয়তাবাদী দলের রাজনীতিবিদ ও নারায়ণগঞ্জ-৫ (সদর-বন্দর) আসনের সাবেক সাংসদ। তিনি ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদের নির্বাচিত সংসদ সদস্য।   জন্ম ও প্রাথমিক জীবন  আবুল কালাম নারায়ণগঞ্জ জেলায় জন্মগ্রহণ করেন। তার পিতা জালাল উদ্দিন বিএনপির প্রতিষ্ঠাতা সদস্য ও সংসদ সদস্য ছিলেন।   রাজনৈতিক ও কর্মজীবন  অ্যাডভোকেট আবুল কালাম নারায়ণগঞ্জ মহানগর বিএনপির সভাপতি ও বিএনপির কেন্দ্রীয় নির্বাহী সদস্য। তিনি নারায়ণগঞ্জ-৫ (সদর-বন্দর) আসন থেকে ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। জুন ১৯৯৬ ও ২০০৮ সালের সংসদ নির্বাচনে বিএনপির মনোনয়নে অংশ নিয়ে তিনি পরাজিত হন।   আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নারায়ণগঞ্জ জেলার ব্যক্তি
হেমেন্দ্রনাথ চট্টোপাধ্যায় একজন ভারতীয় বাঙালি বিজ্ঞানী যিনি প্রথম ডায়রিয়া জাতীয় রোগ যেমন কলেরা, আমাশয় প্রতিকারে মৌখিক পুনরুদন থেরাপি বা ওরাল রিহাইড্রেশন থেরাপি (ওআরটি) উদ্ভাবন করেন। ১৯৫৩ সালে কলকাতায় তিনি একটি হাসপাতালে তিনি প্রথম তাঁর প্রস্তাবিত খাবার স্যালাইন কলেরা প্রতিকারে ব্যবহার করেন এবং সফল হন। তার গবেষণা পত্র ১৯৫৩ সালে বিখ্যাত জার্নাল ল্যানসেট এ প্রকাশিত হয়। Control of vomiting in cholera and oral replacement of fluid; Chatterjee HN; Lancet. 1953 Nov 2;2(6795):1063 MAGIC BULLET: THE HISTORY OF ORAL REHYDRATION THERAPY; JOSHUA NALIBOW RUXIN ১৯৫৩ সালে তিনি কলকাতার চিত্তরঞ্জন হাসপাতালে কর্মরত ছিলেন। ,Letters to the Editor   তথ্যসূত্র   বিষয়শ্রেণী:বাঙালি বিজ্ঞানী বিষয়শ্রেণী:ভারতীয় বিজ্ঞানী বিষয়শ্রেণী:ভারতীয় চিকিৎসাবৈজ্ঞানিক গবেষক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:পশ্চিমবঙ্গের বিজ্ঞানী
মার্টিন এম. ডাংগো একটি হল ভারতীয় রাজনীতিবিদ এবং মেঘালয় সরকারের গণপূর্ত বিভাগ (সড়ক) বর্তমান মন্ত্রী। তিনি দক্ষিণ পশ্চিম খাসি পাহাড় জেলার ৩৫তম রানিকর আসনের প্রতিনিধিত্ব করা মেঘালয় বিধানসভার সদস্য।  আসনটি তফসিলি জাতির প্রার্থীদের জন্য সংরক্ষিত। ডাংগো ১৯৯৮ সালের বিধানসভা নির্বাচনে ল্যাংগ্রিন (এসটি) আসন থেকে প্রথমবারের মতো পিপলস ডেমোক্রেটিক মুভমেন্ট (পিডিএম) প্রার্থী হিসাবে বিধানসভায় নির্বাচিত হয়েছিলেন।  তিনি দল পরিবর্তন করে ভারতীয় জাতীয় কংগ্রেসে যোগ দিয়ে ২০০৩ সালে পুনরায় নির্বাচিত হন।  ২০১৮ সালে তিনি ভারতীয় জাতীয় সংগ্রেস থেকে পদত্যাগ করে ন্যাশনাল পিপলস পার্টিতে যোগ দিয়েছেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:মেঘালয় বিধানসভার সদস্য ১৯৯৮-২০০৩ বিষয়শ্রেণী:মেঘালয় বিধানসভার সদস্য ২০০৩-২০০৮ বিষয়শ্রেণী:মেঘালয় বিধানসভার সদস্য ২০১৩-২০১৮ বিষয়শ্রেণী:মেঘালয় বিধানসভার সদস্য ২০১৮-২০২৩ বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ
right|300px|thumb|Mayhem, 2024 মেইহেম (ইংরেজি: Mayhem মেইহেম্‌) একটি নরওয়েজীয় ব্ল্যাক মেটাল ব্যান্ড, যা ১৯৮৪ সালে প্রতিষ্ঠিত হয়। ব্যান্ডটি মূলত ব্ল্যাক মেটাল ধারার গানের কিংবদন্তি হিসেবে দেখা হয়।  মেইহেম সেল্টিক ফ্রস্ট, স্লেয়ার ও ভেনম ব্যান্ড দ্বারা অনুপ্রাণিত এবং গিটারিস্ট ইউরোমাস এটি প্রতিষ্ঠা করেন। শুরুতে বেজিস্ট নেক্রবুচার,ড্রামার মানহেইম সাথে গিটারিস্ট ইউরোমাস ভোকাল হিসেবে ছিলেন।পরে ১৯৮৬ ও ১৯৮৭ সালে ভোকাল একা ম্যানিয়াক ও ভোকাল একা মেসিইয়াহ দলে যোগ দান করেন। ১৯৮৮ সালে ড্রামার মানহেইম চাকরির জন্য ব্যান্ড ছাড়েন ও ভোকাল একা ম্যানিয়াক বিষন্নতাজনিত কারণে দল ত্যাগ করেন।   ইতিহাস  মেইহেম ব্যান্ডের ইতিহাস কিছুটা বিতর্কিত । প্রাক্তন ভোকাল একা ডেথের আত্নহত্যা এবং সহিংস মঞ্চ পরিবেশনা , গিটারিস্ট ইউরোমাসের হত্যা বিতর্কের কারণ হিসেবে ঊল্লেখযোগ্য। মঞ্চের সামনে মেহাম ব্যান্ড শুয়োরের মাথা ঝুলিয়ে রাখত সঙ্গীত পরিবেশনের সময়। ভোকাল একা ডেথ মঞ্চে বিছিন্ন শুয়োরের মাথা ছুরি দিয়ে আঘাত করতেন এবং মাঝে মাঝে নিজেকেও রক্তাক্ত করতেন। ৮ই এপ্রিল, ১৯৯১ সালে তিনি শটগানের সাহায্যে আত্নহত্যা করেন। তার মৃতদেহ আবিষ্কৃত হয় গিটারিস্ট ইউরোমাসের মাধ্যমে এবং তিনি সেসময় পুলিশকে খবর না দিয়ে ক্যামেরা দিয়ে কিছু ছবি তোলেন পরবর্তীকালে অ্যালবামের প্রচ্ছদ হিসেবে ব্যবহারের জন্য। তিনি একা ডেথের মাথার খুলির কিছু অংশ দিয়ে একটি নেকলেসও বানান। গিটারিস্ট ইউরোমাস ১০ই আগস্ট,১৯৯৩ বারজাম ব্যান্ডের ভার্গ ভিকারণেস দ্বারা ব্যবসায়িক কারণে নিহত হন।   বর্তমান সদস্য   নেক্রবুচার  হেলহ্যামার  আর্টিলা সিচার  মরফেস  সিল্মাথ   বহিঃসংযোগ   মেইহেম ওয়েবসাইট  বিষয়শ্রেণী:নরওয়েজীয় ব্যান্ড বিষয়শ্রেণী:হেভি মেটাল সঙ্গীত দল বিষয়শ্রেণী:ব্ল্যাক মেটাল ব্যান্ড বিষয়শ্রেণী:নরওয়ের ব্যান্ড
রুপল‌'স ড্র্যাগ রেস অল স্টার্স হল ওয়ার্ল্ড অব ওন্ডার্স দ্বারা প্রযোজিত মূল রুপল‌'স ড্র্যাগ রেস -এর একটি মার্কিন রিয়েলিটি প্রতিযোগিতার স্পিন অফ সংস্করণ, যা ওয়ার্ল্ড অব ওন্ডার্স দ্বারা লোগো টিভি এবং পরবর্তীতে ভিএইচ১ এ স্থানান্তরিত হয়। অনুষ্ঠানটির প্রিমিয়ার ২২ অক্টোবর, ২০১২ তারিখে লোগো টিভি-তে হয়েছিল, তারপর ভিএইচ১-এ স্থানান্তরিত হয়। যাইহোক, ২০ ফেব্রুয়ারি, ২০২০ তারিখে অনুষ্ঠানের অফিসিয়াল টুইটার অ্যাকাউন্টে ঘোষণা করা হয়েছিল যে পঞ্চম মৌসুমটি ৫ জুন, ২০২০ তারিখে শোটাইম এ প্রিমিয়ার হবে।  ৮ মে, ২০২০ তারিখে কাস্ট ঘোষণার পর, প্রযোজকরা ঘোষণা করেছিলেন যে কোভিড-১৯ মহামারীর কারণে "বিভিন্ন সময়সূচী এবং প্রোগ্রামিং সমন্বয়" হওয়ার কারণে অনুষ্ঠানটি শোটাইম-এর পরিবর্তে ভিএইচ১-এ সম্প্রচারিত হবে।  ২৪ ফেব্রুয়ারি, ২০২১ তারিখে, প্যারামাউন্ট+ টুইটারের মাধ্যমে ঘোষণা করেছিল যে স্ট্রিমিং পরিষেবাটি ৬ষ্ঠ মৌসুমের জন্য ধারাবাহিকের নতুন আবাসস্থল হবে।    তথ্যসূত্র   বিষয়শ্রেণী:২০১২-এ অভিষিক্ত মার্কিন টেলিভিশন ধারাবাহিক বিষয়শ্রেণী:মার্কিন যুক্তরাষ্ট্রে ড্র্যাগ (বিনোদন) বিষয়শ্রেণী:ড্র্যাগ রেস (ফ্র্যাঞ্চাইজি) স্পিনঅফ বিষয়শ্রেণী:প্যারামাউন্ট+ এর মৌলিক অনুষ্ঠান বিষয়শ্রেণী:ট্রান্সজেন্ডার-সম্পর্কিত টেলিভিশন অনুষ্ঠান বিষয়শ্রেণী:ওয়ার্ল্ড অফ ওয়ান্ডার (কোম্পানি) কর্তৃক টেলিভিশন ধারাবাহিক বিষয়শ্রেণী:মার্কিন টেলিভিশন স্পিনঅফ বিষয়শ্রেণী:২০১০-এর দশকের মার্কিন এলজিবিটিকিউ-সম্পর্কিত রিয়েলিটি টেলিভিশন ধারাবাহিক বিষয়শ্রেণী:২০২০-এর দশকের মার্কিন এলজিবিটিকিউ-সম্পর্কিত রিয়েলিটি টেলিভিশন ধারাবাহিক বিষয়শ্রেণী:ভিএইচ১ এর মৌলিক অনুষ্ঠান বিষয়শ্রেণী:লোগো টিভির মৌলিক অনুষ্ঠান বিষয়শ্রেণী:রুপল‌'স ড্র্যাগ রেস অল স্টার্স
ফ্রিবিএসডি () রিসার্চ ইউনিক্স থেকে বার্কলে সফটওয়্যার ডিস্ট্রিবিউশন দ্বারা অবতীর্ণ একটি ফ্রি ও ওপেন সোর্স ইউনিক্স-সদৃশ অপারেটিং সিস্টেম। ফ্রিবিএসডি বিএসডি-এর প্রত্যক্ষ বংশধর, যেটাকে আগে "বিএসডি ইউনিক্স" অথবা "বার্কলে ইউনিক্স" বলা হতো। ফ্রিবিএসডির প্রথম সংস্করণ ১৯৯৩ সালে মুক্তি পায় এবং ২০০৫ সাল মোতাবেক, ফ্রিবিএসডি সর্বাধিক ব্যবহৃত ওপেন সোর্স বিএসডি অপারেটিং সিস্টেম, যা মোট ইন্সটলকৃত বিএসডি সিস্টেমের এক তৃতীয়াংশেরও অধিক।  ফ্রিবিএসডির লিনাক্সের সাথে বেশ কিছু সাদৃশ্য রয়েছে। তবে দুটো প্রধান পার্থক্য হলো: ফ্রিবিএসডি একটি পরিপূর্ণ সিস্টেম নিয়ন্ত্রণ করে, যথা এ প্রকল্প একটি কার্নেল, ডিভাইস ড্রাইভারসমূহ, ইউজারল্যান্ড ইউটিলিটিসমূহ, এবং ডকুমেন্টেশন প্রদান করে, যেখানে লিনাক্স শুধুমাত্র কার্নেল ও ড্রাইভার ব্যতীত অন্য অংশের জন্যে তৃতীয় পক্ষের দ্বারস্ত হয়; আর ফ্রিবিএসডির সোর্স কোড একটি অনুমোদনকারী বিএসডি লাইসেন্সের অধীনে মুক্তি পায় যেখানে লিনাক্স কপিলেফট জিপিএল লাইসেন্সের অধীনে মুক্তি পায়।  ফ্রিবিএসডি প্রকল্পে একটি নিরাপত্তা টিম অন্তর্ভুক্ত রয়েছে, যারা ভিত ডিস্ট্রিবিউশনে আসা সমস্ত সফটওয়্যার দেখে। বাড়তি তৃতীয় পক্ষের সফটওয়্যারের এক প্রশস্ত অংশ পিকেজি প্যাকেজ ব্যবস্থাপনা ব্যবস্থা বা ফ্রিবিএসডি পোর্ট অথবা সোর্স কোড কম্পাইল করে ইন্সটল করা যায়।  এর লাইসেন্স ব্যবস্থার জন্য ফ্রিবিএসডির অধিকাংশ লোডভিত অন্য অপারেটিং সিস্টেমের অখণ্ড অংশে পরিণত হয়েছে। এ তালিকায় রয়েছে অ্যাপলের ডারউইন (ম্যাকওএস, আইওএস, ওয়াচওএস এবং টিভিওএসের ভিত), ফ্রিএনএএস, নিন্টেন্ডো সুইচ সফটওয়্যার সিস্টেম, এবং সনির প্লেস্টেশন ৩ ও ৪-এর সিস্টেম সফটওয়্যার।  তথ্যসূত্র  বহিঃসংযোগ     বিষয়শ্রেণী:১৯৯৩-এর সফটওয়্যার বিষয়শ্রেণী:ফ্রিবিএসডি বিষয়শ্রেণী:বিএসডি বিষয়শ্রেণী:অপারেটিং সিস্টেম বিষয়শ্রেণী:এআরএম অপারেটিং সিস্টেম বিষয়শ্রেণী:কম্পিউটিং প্ল্যাটফর্ম